কিয়ার স্টারমার
স্যার কিয়ার স্টারমার কে.সি.বি., কিউ.সি., এম.পি. (জন্ম ২ সেপ্টেম্বর ১৯৬২) ইংল্যান্ডের লেবার পার্টির একজন রাজনীতিবিদ, যিনি হলবর্ন এবং সেইন্ট প্যানক্রাস কাউন্টির সংসদ সদস্য এবং যুক্তরাজ্যের বর্তমান প্রধানমন্ত্রী। তিনি এর পূর্বে ২০২০ থেকে ২০২৪ পর্যন্ত বিরোধীদলীয় নেতা ছিলের এবং ব্রেক্সিটের ছায়া সম্পাদক হিসেবেও দায়িত্ব পালন করেছিলেন। এছাড়াও তিনি একজন ব্যারিস্টার। তিনি ইংল্যান্ডের পাবলিক প্রসিকিউশনের পরিচালক (ডিপিপি) এবং ক্রাউন প্রসিকিউশন সার্ভিসের (সিপিএস) প্রধান হিসেবেও দায়িত্ব পালন করেছেন। তিনি বিশেষত মানবাধিকার বিষয়ক সমস্যার ক্ষেত্রে প্রতিবাদী আইনজীবী হিসেবে কাজ করেছেন এবং কখনো প্রসিকিউশন না করেও ডিরেক্টর অব পাবলিক প্রসিকিউশনস (ডিপিপি) নির্বাচিত হন। তিনি ২০০২ সালে রানীর উপদেষ্টা ও ২০১৪ সালে ‘নাইট কমান্ডার অব দ্য অর্ডার অব দ্য বাথ’ উপাধিতে ভূষিত হন। ২০১৭ সালের ১৯ জুলাই তিনি প্রিভি কাউন্সিলর হিসেবে শপথ নেন। ২০২২ সালের মে মাসে, ব্রিটিশ পুলিশ যুক্তরাজ্যে ২০২১ সালে কার্যকর স্যানিটারি বন্দিত্বের নিয়ম লঙ্ঘনের অভিযোগে তার বিরুদ্ধে তদন্ত শুরু করার ঘোষণা দেয়।